Diari Oficial de la Generalitat Valenciana


Sumari del DOGV 6508, del 27-04-2011 (2011/4615)

Informació pública de modificacions i esmenes del Pla General.
--------------------------------------------------------------

### Dades del document

Número de DOGV
:   6508

Data del DOGV
:   27-04-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4615


Data del document
:   11-04-2011

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * administració local
    * pla d'urbanisme

Informació pública de modificacions i esmenes del Pla General. [2011/4615]  
El Ple de l'Ajuntament, en la sessió del dia 31 de març de 2011 ha adoptat els acords següents:   
1. Modificacions i esmenes del document de revisió del Pla General aprovat provisionalment pel Ple de l'Ajuntament en la sessió de 30 de juliol de 2010. Fase d'informació pública.  
En 4 de març del 2011, l'equip redactor de la revisió del Pla General emet un informe, en relació amb els emesos pels distints estaments de la Conselleria de Medi Ambient, Aigua, Urbanisme i Habitatge referents al document de revisió del Pla General aprovat provisionalment pel Ple de l'Ajuntament en la sessió del dia 30 de juliol de 2010, i en relació amb les al·legacions i escrits presentats per particulars i les observacions realitzades pels serveis tècnics municipals després de l'aprovació provisional.  
El Ple de l'Ajuntament, en la sessió de 31 de març del 2011, acorda, en relació amb els següents apartats de l'indicat informe:  
  
a) Requeriment Direcció Territorial d'Alacant, aclariments Pla General aprovat.  
b) Al·legació presentada per Germán Ferrer Plaza, relatiu a la parcel·la sítia al carrer Músic José Serrano, 22, abans pertanyent al municipi de Mutxamel, i ara, conseqüència de la delimitació de termes, dins del de Sant Joan d'Alcacant.   
c) Al·legació presentada per Antonio Damián Juan Antón i germans, en relació amb una parcel·la de la seua propietat afectada pel desenvolupament dels sectors Parc Ansaldo i la Princesa.  
d) Modificació de la UE-7.1  
e) Al·legacions Ajuntament de Mutxamel.  
f) Modificació puntual 36.  
g) Modificació en UA-6  
h) Pla especial sector 5.2 Casa Pritz.  
i) Situació de la finca protegida Bellón de Enmedio.  
j) Informe emés pel Servei de Paisatge de la Direcció General de Territori i Paisatge.  
K) Normativa zona ACA.  
L) Normativa zona ADO.  
M) Proposta d'ajust de les zones afectades per la suspensió de llicències.  
  
Primer  
Acceptar la proposta formulada per l'equip redactor, la qual té la conformitat dels serveis tècnics municipals i, en conseqüència, adaptar el document del Pla General revisat aprovat provisionalment pel Ple de l'Ajuntament en la sessió del dia 30 de juliol de 2010 a les determinacions exposades en l'esmentat informe proposta de l'equip redactor del Pla General.   
  
Segon  
Sotmetre a informació pública l'expedient per un termini d'un mes, mitjançant la inserció d'un edicte en el Diari Oficial de la Comunitat Valenciana, en el diari Informació d'Alacant i al tauler d'edictes de l'Ajuntament i notificar l'acord a les persones que han comparegut directament en l'expedient. Durant aquest termini, la documentació diligenciada haurà d'estar dipositada, per a la consulta pública, a l'Ajuntament (oficines municipals del Servei d'Urbanisme).  
  
Tercer  
Una vegada conclòs el tràmit anterior, l'Ajuntament resoldrà sobre la seua aprovació provisional, amb la introducció de les esmenes que crega oportunes en l'expedient de revisió del Pla General, i el remetrà a la conselleria competent en urbanisme perquè l'incorpore a l'expedient de què se sol·licita l'aprovació definitiva.  
2. Modificació puntual número 36 d'ordenació detallada del Pla General Municipal d'Ordenació Urbana per a crear un viari de connexió del carrer Benimagrell i el carrer Cronista Manuel Sánchez Buades: esmena d'error. Fase d'informació pública.  
En aquest expedient -sotmés a informació pública mitjançant la publicació d'un edicte en el Diari Oficial de la Comunitat Valenciana de 23 de novembre de 2010, número 6403, i aprovat definitivament pel Ple el 21 de gener del 2011- s'ha detectat un error material en la seua instrucció; en conseqüència, el Ple de l'Ajuntament, en la sessió del dia 31 de març de 2011, ha adoptat l'acord d'esmenar-lo, mitjançant el seu sotmetiment a informació pública per un termini d'un mes, amb la publicació en el Diari Oficial de la Comunitat Valenciana i en un diari no oficial d'àmplia difusió a la localitat.  
Una vegada resolts els tràmits d'informació pública i les al·legacions, el Ple de l'Ajuntament queda facultat per a la seua aprovació definitiva, en tant que òrgan competent de conformitat amb l'article 91.2 de la Llei Urbanística Valenciana (LUV), en relació amb l'article 94 de l'esmentat text legal.   
  
Aquests dos expedients estaran a disposició de les persones interessades, pel termini d'un mes des de l'endemà de la publicació en el Diari Oficial de la Comunitat Valenciana, al Servei Municipal d'Urbanisme, avinguda de la Rambla, 56, entresòl, en dies laborables de dilluns a divendres de 09.00 a 14.00 hores; telèfon 864 430 410; fax 746 168 147. Adreça electrònica: .   
  
Sant Joan d'Alacant, 11 d'abril del 2011.- L'alcalde president: Edmundo Seva García.